b'\n_START_ARTICLE_\nDan Dediu\n_START_PARAGRAPH_\nDan Dediu (f\xc3\xb8dt 16. marts 1967 i Br\xc4\x83ila) er en rum\xc3\xa6nsk komponist._NEWLINE_Dediu gik i perioden 1981 til 1985 p\xc3\xa5 det s\xc3\xa5kaldte George Enesco Musikgymnasium i Bukarest og studerede derefter komposition indtil 1989 ved Universitatea Na\xc5\xa3ional\xc4\x83 de Muzic\xc4\x83 Bucure\xc5\x9fti hos \xc8\x98tefan Niculescu og Dan Constantinescu. Han fuldf\xc3\xb8rte sin uddannelse hos Francis Burt ved Universit\xc3\xa4t f\xc3\xbcr Musik und darstellende Kunst Wien. I 1991 vandt han f\xc3\xb8rsteprisen ved den internationale komponistkonkurrence George Enescu. Fra 1992 til 1995 tog han en Ph.D.-grad i musikvidenskab ved musikuniversitetet, hvor han senere i 1998 blev professor i komposition. Ved siden af underviste han fra 1994 ved Queen\'s University of Belfast og bestod i samme \xc3\xa5r et kursus i musikinformatik ved IRCAM Paris hos Tristan Murail, Philippe Manoury og Jean-Baptiste Barriere. I 1999 og 2001 var han kunstnerisk leder for festivalen for samtidig musik i Bukarest. Med kammeroperaen "M\xc3\xbcnchhausen \xe2\x80\x93 Herr der L\xc3\xbcgen" vandt han f\xc3\xb8rsteprisen i den fjerde Neuk\xc3\xb6llner Operakonkurrence (UA 2002 Neuk\xc3\xb6llner Oper Berlin, libretto: Holger Siemann, dirigent: Hans-Peter Kirchberg). I 2005/2006 var han stipendiat til Internationales K\xc3\xbcnstlerhaus Villa Concordia i Bamberg._NEWLINE_Fra 2010 er han rektor for Musikuniversitetet i Bukarest.'